FI Euroopan unionin virallinen lehti L 259/1

PÄÄTÖS N:o 198,

tehty 23 päivänä maaliskuuta 2004,

asetusten (ETY) N:o 1408/71 ja (ETY) N:o 574/72 soveltamiseksi tarvittavien lomakemallien korvaamisesta ja poistamisesta

(E 110, E 111, E 111 B, E 113, E 114, E 119, E 128 ja E 128 B)

(ETA:n kannalta sekä EU:n ja Sveitsin välisen sopimuksen kannalta merkityksellinen teksti)

(2004/562/EY)

SIIRTOTYÖLÄISTEN SOSIAALITURVAN HALLINTOTOIMIKUNTA, joka

ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a kohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,

ottaa huomioon asetuksen (ETY) N:o 1408/71 täytäntöönpanomenettelystä 21 päivänä maaliskuuta 1971 annetun neuvoston asetuksen (ETY) N:o 574/72 (2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien asiakirjojen mallit,

ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 001, E 103—E 127) 7 päivänä lokakuuta 1993 tehdyn päätöksen N:o 153 (3),

ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 128 ja E 128 B) 5 päivänä lokakuuta 1999 tehdyn päätöksen N:o 177 (4),

ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 111, E 111 B, E 113—E 118 ja E 125—E 127) 18 päivänä huhtikuuta 2002 tehdyn päätöksen N:o 179 (5),

ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 111 ja E 111 B) 27 päivänä kesäkuuta 2002 tehdyn siirtotyöläisten sosiaaliturvan hallintotoimikunnan päätöksen N:o 187 (6),

ottaa huomioon lomakkeiden E 111 ja E 111 B korvaamisesta eurooppalaisella sairaanhoitokortilla 18 päivänä kesäkuuta 2003 tehdyn päätöksen N:o 191 (7),

sekä katsoo seuraavaa:

(1) Asetusten (ETY) N:o 1408/71 ja (ETY) N:o 574/72 soveltamiseksi tarvittavia lomakkeita olisi muutettava, kun Euroopan unioniin liittyy kymmenen uutta jäsenvaltiota 1 päivänä toukokuuta 2004.

(2) Lomakkeet E 111 ja E 111 B korvataan 1 päivästä kesäkuuta 2004 eurooppalaisella sairaanhoitokortilla päätöksessä N:o 191 vahvistettujen menettelyjen mukaisesti. Lomakkeet E 111 ja E 111 B, jotka on annettu ennen 1 päivää kesäkuuta 2004, ovat kuitenkin voimassa 31 päivään joulukuuta 2005, ellei lomakkeeseen merkitty voimassaolon päättymispäivä ole tätä aiempi.

(3) Lisäksi 23 päivänä maaliskuuta 2004 tehdyn päätöksen N:o 197 liitteenä olevassa luettelossa mainitut jäsenvaltiot soveltavat siirtymäaikaa eurooppalaisen sairaanhoitokortin käyttöönotossa. Näiden valtioiden toimivaltaiset laitokset voivat siis myöntää tämän päätöksen liitteenä olevan mallin mukaisia E 111 -lomakkeita 31 päivään joulukuuta 2005.

(4) Asetuksella (EY) N:o 631/2004 muutetaan asetusta (ETY) N:o 1408/71 siten, että kaikkiin vakuutettujen luokkiin kuuluvilla henkilöillä on oikeus saada 1 päivästä kesäkuuta 2004 alkaen lääketieteellisistä syistä välttämättömät luontoisetuudet oleskellessaan toisessa jäsenvaltiossa. Lomakkeet E 110, E 128 ja E 128 B ovat näin ollen tarpeettomia kyseisestä päivästä lähtien. Samasta päivästä lähtien lomake E 119 koskee ainoastaan rahaetuuksia.

(5) Edellä mainitulla asetuksella kumotaan asetuksen (ETY) N:o 574/72 17 artiklan 6 ja 7 kohta 1 päivä kesäkuuta 2004 alkaen. Näin ollen lomakemallit E 113 ja E 114 on poistettava käytöstä.

(6) Euroopan talousalueesta 2 päivänä toukokuuta 1992 tehdyllä sopimuksella (ETA-sopimus), sellaisena kuin se on täydennettynä 17 päivänä maaliskuuta 1993 tehdyllä, sopimuksen liitteessä VI olevalla pöytäkirjalla, pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.

(7) Euroopan yhteisö ja sen jäsenvaltiot sekä Sveitsin valaliitto ovat tehneet henkilöiden vapaata liikkuvuutta koskevan sopimuksen (Sveitsin sopimus), joka tuli voimaan 1 päivänä kesäkuuta 2002. Sopimuksen liitteellä II pannaan täytäntöön asetukset (ETY) N:o 1408/71 ja (ETY) N:o 574/72 Euroopan yhteisön ja sen jäsenvaltioiden sekä Sveitsin valaliiton välisissä suhteissa.

(8) Käytännön syistä yhteisössä, Euroopan talousalueella ja yhteisön sekä Sveitsin valaliiton välisissä suhteissa on syytä käyttää samanlaisia lomakkeita,

ON PÄÄTTÄNYT SEURAAVAA:

1. Korvataan päätöksessä N:o 153 esitetty lomakemalli E 119 tämän päätöksen liitteenä olevalla mallilla.

2. Korvataan päätöksessä N:o 187 esitetty lomakemalli E 111 1 päivästä kesäkuuta 200431 päivään joulukuuta 2005 tämän päätöksen liitteenä olevalla mallilla. Periaatteessa kaikki päätöksen N:o 190 mukaan sovellettavat normit, jotka koskevat eurooppalaiseen korttiin sisältyviä tietoja ja siihen liittyvää kuvausta, arvoja, kestoa ja huomautuksia tietokentässä, ovat sovellettavissa myös lomakemalliin E 111.

3. Poistetaan käytöstä päätöksessä N:o 179 esitetyt lomakemallit E 113 ja E 114 1 päivästä kesäkuuta 2004.

4. Poistetaan käytöstä päätöksessä N:o 153 esitetty lomakemalli E 110 ja päätöksessä N:o 177 esitetyt lomakemallit E 128 ja E 128 B 1 päivästä kesäkuuta 2004.

5. Jäsenvaltioiden toimivaltaisten viranomaisten on toimitettava asianosaisten (etuuksiin oikeutettujen, laitosten jne.) saataville tämän päätöksen liitteenä olevien mallien mukaiset lomakkeet.

6. Jokaisen lomakkeen on oltava saatavana kaikilla yhteisön virallisilla kielillä. Malli on laadittu siten, että eri kielitoisinnot vastaavat täysin toisiaan.

7. Tämä päätös julkaistaan Euroopan unionin virallisessa lehdessä. Päätöstä sovelletaan 1 päivästä kesäkuuta 2004.

Hallintotoimikunnan puheenjohtaja Tim QUIRKE

(1) EYVL L 149, 5.7.1971, s. 2, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 631/2004 (EUVL L 100, 6.4.2004, s. 1).

(2) EYVL L 74, 27.3.1972, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 631/2004.

(3) EYVL L 244, 19.9.1994, s. 22.

(4) EYVL L 302, 1.12.2000, s. 65.

(5) EYVL L 54, 25.2.2002, s. 1.

(6) EUVL L 93, 10.4.2003, s. 40.

(7) EUVL L 276, 27.10.2003, s. 19.